Αγωνιστική περίοδος BAA 1948-1949

H αγωνιστική περίοδος 1948-49 ήταν η τρίτη στην ιστορία του Basketball Association of America (BAA). Το BAA ήταν η διοργανώτρια αρχή του επαγγελματικού πρωταθλήματος καλαθοσφαίρισης στη Βόρεια Αμερική κατά τις πρώτες τρεις σεζόν διεξαγωγής του, πριν ενωθεί με το NBL και δημιουργήσουν το NBA το 1949.

Στο πρωτάθλημα έλαβαν μέρος 12 ομάδες και έδωσαν 60 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Μινεάπολις Λέικερς επικράτησαν των Ουάσινγκτον Κάπιτολς με 4-2 νίκες στους τελικούς και κατέκτησαν τον τίτλο.

Το NBA αναγνωρίζει τις τρεις σεζόν του BAA ως μέρος της ιστορίας του"NBA Season Recaps". NBA History (nba.com/history), επομένως η περίοδος 1948-49 θεωρείται από πολλούς ως η τρίτη του NBA.

 Αξιοσημείωτα γεγονότα 
 Τέσσερις ομάδες από το NBL (Ιντιανάπολις Τζετς, Μινεάπολις Λέικερς, Ρότσεστερ Ρόγιαλς και Φορτ Γουέιν Πίστονς) εντάχθηκαν στο πρωτάθλημα του BAA για τη σεζόν 1948-49.
 Ο Άντι Τόνκοβιτς του πανεπιστημίου του Μάρσαλ επιλέχθηκε στο νούμερο 1 του Ντραφτ από τους Πρόβιντενς Στιμρόλερς. Οι Νιου Γιορκ Νικς επέλεξαν τον Ντολφ Σέις στο νούμερο 4 και οι Ρότσεστερ Ρόγιαλς τον Μπόμπι Γουάνζερ στο νούμερο 10.
 Με 15 σερί νίκες, οι Ουάσινγκτον Κάπιτολς έκαναν το καλύτερο ξεκίνημα αγωνιστικής περιόδου για τα επόμενα 67 χρόνια. Το ρεκόρ έσπασαν οι Γκόλντεν Στέιτ Ουόριορς το 2015 με 24 νίκες.
 Οι Πρόβιντενς Στιμρόλερς ηττήθηκαν σε 16 συνεχόμενα εντός έδρας παιχνίδια το διάστημα 13 Νοεμβρίου 1948 - 6 Ιανουαρίου 1949. Το αρνητικό αυτό ρεκόρ κράτησε για 46 χρόνια, όταν το έσπασαν οι Ντάλας Μάβερικς με 19 σερί εντός έδρας ήττες το 1994.
 Στις 10 Φεβρουαρίου 1949, ο Τζο Φουλκς των Φιλαδέλφεια Ουόριορς σημείωσε ρεκόρ πόντων στη διοργάνωση πετυχαίνοντας 63 (με 27 δίποντα και 9 βολές) στο παιχνίδι ενάντια στους Ιντιανάπολις Τζετς. Το συγκεκριμένο ρεκόρ θα κρατούσε για πάνω από 10 χρόνια.

+Αλλαγές προπονητώνΠριν την έναρξη της σεζόν Ομάδα Απερχόμενος προπονητής Νέος προπονητής Μπόστον Σέλτικς Χόνι Ράσελ Ντόγκι Τζούλιαν Πρόβιντενς Στιμρόλερς Νατ Χίκι Κεν Λέφλερ Σαιντ Λούις Μπόμπερς Κεν Λέφλερ Γκρέιντι ΛιούιςΚατά τη διάρκεια της σεζόν Ομάδα Απερχόμενος προπονητής Νέος προπονητής Σικάγο Σταγκς Χάρολντ Όλσεν Φίλιπ Μπράουνσταϊν

 Κανονική περίοδος 
 Βαθμολογίες 

Δυτική κατηγορία
ΘέσηΟμάδαΝίκεςΉττες% Νικών1Ρότσεστερ Ρόγιαλς451575,0%2Μινεάπολις Λέικερς441673,3%3Σικάγο Σταγκς382263,3%4Σαιντ Λούις Μπόμπερς293148,3%5Φορτ Γουέιν Πίστονς223836,7%6Ιντιανάπολις Τζετς184230,0%

Ανατολική κατηγορία
ΘέσηΟμάδαΝίκεςΉττες% Νικών1Ουάσινγκτον Κάπιτολς382263,3%2Νιου Γιορκ Νικς322853,3%3Μπάλτιμορ Μπούλετς293148,3%4Φιλαδέλφεια Ουόριορς283246,7%5Μπόστον Σέλτικς253541,7%6Πρόβιντενς Στιμρόλερς124820,0%

  Πρόκριση στα πλέι-οφ 

 Κορυφαίοι στατιστικών 
ΚατηγορίαΌνομα ΟμάδαΣτατιστικάΠόντοιΤζορτζ ΜάικανΜινεάπολις Λέικερς1.698ΑσίστΜπομπ ΝτέιβιςΡότσεστερ Ρόγιαλς321Σουτ εντός παιδιάς (%)Άρνι ΡίσενΡότσεστερ Ρόγιαλς42,3% Βολές (%)Μπομπ ΦίρικΟυάσινγκτον Κάπιτολς85,9%

Σημ.: Μέχρι την αγωνιστική περίοδο 1969-70, οι κορυφαίοι σε πόντους και ασίστ καθορίζονταν με βάση το σύνολο και όχι τον μέσο όρο.

 Βραβεύσεις 

 Καλύτερη πεντάδα
 Τζορτζ Μάικαν (σέντερ, Μινεάπολις Λέικερς)
 Τζιμ Πόλαρντ (φόργουορντ, Μινεάπολις Λέικερς)
 Τζο Φουλκς (φόργουορντ, Φιλαδέλφεια Ουόριορς)
 Μπομπ Ντέιβις (φόργουορντ/γκαρντ, Ρότσεστερ Ρόγιαλς)
 Μαξ Ζασλόφσκι (γκαρντ, Σικάγο Σταγκς)

 2η καλύτερη πεντάδα
 Άρνι Ρίσεν (σέντερ, Ρότσεστερ Ρόγιαλς)
 Μπομπ Φίρικ (σέντερ, Ουάσινγκτον Κάπιτολς)
 Μπόουνς ΜακΚίνι (φόργουορντ/σέντερ, Ουάσινγκτον Κάπιτολς)
 Κεν Σέιλορς (γκαρντ, Πρόβιντενς Στιμρόλερς)
 Τζον Λόγκαν (γκαρντ, Σαιντ Λούις Μπόμπερς)

 Πλέι-οφ 

 Παραπομπές 

 Εξωτερικοί σύνδεσμοι 
 Αγωνιστική περίοδος 1948-49 στο NBA.com
 Περίληψη αγωνιστικής περιόδου 1948-49 στο Basketball-Reference.com